**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-05-121-12/20

Datum: 05.05.2020. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-05-121-11/20 od 05.05.2020. godine, u postupku javne nabavke radova na izgradnji trotoara na R-455a “Svatovac-Živinice-Bašigovci-Lukavica - Zelenika“, dionica: od stacionaže km. 1+480-Poljice centar, do st. km. 2+140 - stadion) u dužini od cca L = 660 m, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-05-121-11/20 od 05.05.2020. godine i ugovor za javnu nabavku radova na izgradnji trotoara na R-455a “Svatovac-Živinice-Bašigovci-Lukavica - Zelenika“, dionica: od stacionaže km. 1+480-Poljice centar, do st. km. 2+140 - stadion) u dužini od cca L = 660 m, dodjeljuje se ponuđaču **Roading doo Gračanica** za ponuđenu cijenu **od 226.342,07 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **Roading doo Gračanica**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-05-121/20 od 25.03.2020.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 226.495,00 KM.

Obavještenja o nabavci broj 997-1-3-10-3-17/20 objavljeno 10.04.2020. godine godine na web stranici javnih nabavki. Objava u službenom glaniku „Službeni glasnik BiH” broj: 22/20.

Komisija za javnu nabavku imenovana je Rješenjem broj: 05-05-121-3/20 od 27.04.2020. godine. Komisija za javnu nabavku dostavila je dana 30.04.2020. godine Zapisnik o radu Komisije 05-05-121-9/20 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 04.05.2020. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-05-121-11/20 od 05.05.2020. godine. Ponuda ponuđača Roading doo Gračanica, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 226.342,07 KM bez PDV-a, u postupku javne nabavke radova na izgradnji trotoara na R-455a “Svatovac-Živinice-Bašigovci-Lukavica - Zelenika“, dionica: od stacionaže km. 1+480-Poljice centar, do st. km. 2+140 - stadion) u dužini od cca L = 660 m.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 3;
* da su blagovremeno zaprimljene 3 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Ponuda ponuđača - Konzorcij: doo Astra plan Brčko i Galax niskogradnja dd Brčko se isključuje iz daljeg postupka nabavke zbog neispunjavanja uslova za kvalifikaciju iz razloga što ponuđač nije dostavio dokaze o ekonomsko finansijskom sposobnosti kako je traženo tenderskom dokumentacijom. Naime, tenderskom dokumentacijom je kao dokaz ekonomsko finansijske sposobnosti traženo sljedeće:

1. Uvjerenje Centralne banke BiH sa spiskom aktivnih bankovnih računa koje dobavljač ima otvorene kod komercijalnih banaka.
2. Potvrde poslovnih banaka, kod kojih ponuđač ima otvorene račune, da transakcijski računi ponuđača nisu bili blokirani u zadnjih šest mjeseci.

Ponuđač - Konzorcij: doo Astra plan Brčko i Galax niskogradnja dd Brčkoje dostavio u ponudi potvrdu od Centralne banke, čime je zadovoljio uslov pod a).

Međutim, ponuđač je propustio dostaviti potvrdu da transakcijski računi nisu blokirani od svih banaka kod kojih ima aktivne račune. Iz potvrde Centralne banke je vidljivo da ponuđač (vođa konzorcija Astra plan) ima aktivna dva računa kod ZiraatBank BH ali nije dostavio potvrdu o solventnosti računa u toj banci. Potvrde o solventnosti računa za račune otvorene kod banaka: su dostavljene od Nova banka, NLB i Naša banka kod kojih ponuđač ima aktivne račune.

Dalje, u dijelu dokazivanja tehničke i profesionalne sposobnosti, tenderskom dokumentacijom je traženo - „Na osnovu Zakona o prostornom uređenju i građenju TK (Službene novine Tuzlanskog kantona broj 6/2011 (30.4.2011.) ponuđači moraju imati u stalnom radnom odnosu sa punim radnim vremenom najmanje jednog diplomiranog građevinskog inžinjera sa najmanje 3 (tri) godine radnog iskustva ili jednog inžinjera građevine sa najmanje 5 (pet) godina radnog iskustva na poslovima građenja i položenim stručnim ispitom“.

Kao dokaz za postavljeni uslov u tenderskoj dokumentaciji je traženo da ponuđač dostavi „diplomu (diplomiranog) inžinjera građevine, **potvrda od PIO/MIO u svrhu dokazivanja radnog staža**, i uvjerenje o položenom stručnom ispitu“.

Ponuđač Konzorcij: doo Astra plan Brčko i Galax niskogradnja dd Brčko je propustio da dostavi potvrdu od PIO/MIO u svrhu dokazivanja radnog staža za diplomiranog inžinjera građevine.

U tenderskoj dokumentaciji jasno stoji da „Ukoliko ponuđač ne dostavi tražene dokaze za ocjenu tehničke i profesionalne sposobnosti, njegova ponuda bit će odbijena“.

Dakle, zbog ne isunjavanja uslova ekonomsko finansijske sposobnosti, kako je traženo tenderskom dokumentacijom, te ne ispunjavanja uslova tehničke i profesionalne sposobnosti ponuđača, kako je traženo tenderskom dokumentacijom, ponuda ponuđača Konzorcij: doo Astra plan Brčko i Galax niskogradnja dd Brčko se diskvalifikuje iz daljeg tok postupka nabavke, kao nepotpuna.

Ponude druga dva ponuđača ispunjavaju kvalifikacione uslove propisane tenderskom dokumentacijom, u pravnom, tehničkom i ekonomskom smislu u okviru javne nabavke radova na izgradnji trotoara na R-455a “Svatovac-Živinice-Bašigovci-Lukavica - Zelenika“, dionica: od stacionaže km. 1+480-Poljice centar, do st. km. 2+140 - stadion) u dužini od cca L = 660 m.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Roading Gračanica | **226.342,07** | **100**  |
| **2.** | d.o.o. Jata group Srebrenik | **294.285,70** | **77** |

Nakon provedene e – aukcije Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Roading Gračanica | **226.342,07** | **100**  |
| **2.** | d.o.o. Jata group Srebrenik | **294.285,70** | **77** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva